Fergie oppkaller sønnen etter rockestjerne
Torsdag ble hun og ektemannen Josh Duhamel (40) foreldre til en liten gutt. Ifølge amerikanske medier skal sønnen hete Axl Jack - etter Guns 'N Roses-vokalist Axl Rose. Har du oppkalt dine barn etter kjente personer? Del dine navn nederst i saken! - Fergie er en stor Guns 'N Roses-fan, og et av karrierehøydepunktene hennes var da hun opptrådte og spilte inn sammen med Slash, sier en kilde til Us Weekly. 38-åringen har også i tidligere intervjuer fortalt at Axl Rose har vært en av hennes forbilder, som hun har forsøkt å emulere. Ifølge bladet People skal alt stå bra til med mor og barn. Axl Jack skal ha veid drøyt 3,4 kilo da han ble født torsdag. - Jeg er spent og jeg er skremt fordi jeg kommer til å være ansvarlig for denne lille tingen for alltid, fortalte Josh Duhamel på premieren til sin nye film «Scenic Route» i forrige uke. 40-åringen hintet selv om fødselen på Twitter, da han torsdag spurte om råd i forhold til nyfødte barn og kjæledyr:
Black Eyed Peas-stjernen Fergie (38) har valgt å kalle opp sin førstefødte sønn etter en av sine største forbilder.